# Griecheland

|  |  |
| --- | --- |
|  | Dä Artikel bhandlet de Staat. Wyteri Bedütige vo „Griechenland“ findsch doo. |

|  |
| --- |
| **Ελληνική ΔημοκρατίαElliniki Dimokratia / Hellenischi Republik** |
|

|  |  |
| --- | --- |
| {{{ARTIKEL-FLAGGE}}} | {{{ARTIKEL-WAPPEN}}} |
|  |  |

 |
| **Wahlspruch:Ελευθερία ή Θάνατος*
(„Eleftheria i thánatos“ „Freiheit oder Tod“) |
| **Amtsspraach** | Griechisch |
| **Hauptstadt** | Athen |
| **Staatsoberhaupt** | Konstantinos Tasoulas |
| **Regierigschef** | Kyriakos Mitsotakis |
| **Flächi** | 131.990 km² |
| **Iiwohnerzahl** | 10.815.197 (2011) |
| **Bevölkerigsdichti** | 81,96 Iiwohner pro km² |
| **Bruttoinlandsprodukt** | 303,0 Mrd. US-$ (2011) |
| **Brutto­inlands­produkt pro Iiwohner** | 27'073 US-$ (2011) |
| **Human Development Index** | ▼ 0,853 (23.) |
| **Währig** | 1 Euro = 100 Cent *(Lepta)* |
| **Nationalhimne** | *Ymnos is tin Eleftherian* („Ode a d Freiheit“) |
| **Zitzone** | UTC+2 OEZ UTC+3 OESZ (März - Oktober) |
| **Kfz-Kennzeiche** | GR |
| **Internet-TLD** | .gr |
| **Vorwahl** | +30 |
|  |
|  |
|  |

**Griecheland** (griechisch früener/formell Ελλάς *Hellás,* hütt/umgangssprochlig Ελλάδα, *Elláda;* amtligi Vollform: Ελληνική Δημοκρατία *Hellenischi Republik*) isch e Staat z Europa uff em Balkan. Hauptstadt un gröschti Stadt isch Athen.

## Geografy

Griecheland litt an de südöstlige Grenze vo Europa. S Staatsgebiet erstreckt sich vom 20. bis zum 28. östlige Breitegrad und vom 35. bis zum 42. nördlige Längegrad; es litt in de Zitzone MEZ+1 und grenzt an Albanie (282 Kilometer Grenze), d Türkei (206 km), Nordmazedonie (246 km) und Bulgarie (494 km).

Zwei Drittel vo de Flächi vo Griecheland cha mer als gebirgigs oder hügeligs Land bezeichne. Höchste Berg isch de Olymp (i de Provinz Makedonie) mit 2'917 Meter.

S Land litt im östlige Mittelmeer zwüschem Ioniasche Meer, em Lybische Meer und der üAgäis. Es ghöre über 9.841 Insle dezüe, die meischte in der Ägäis; vo denne sin aber numme 114 bewohnt. Züe de wichtigste Insle ghöre zum Bispyl Kriti, Rodos, Kérkyra und Kefallonia.

Griecheland hät 4000 Kilometer Küstelängi; mit de Insle zämme sin s etwa 15'000 km. De längst Fluss isch de Aliakmon mit 297 Kilometer.

S Gebiet um d Hauptstadt Athen isch starch überbout.

S Kulturland wird wie folgt gnutzt:

* 23 % Ackerland
* 40 % Wiese und Weide
* 20 % Forscht- und Waldgebiet
* 9 % anderi Verwändig

### Glyderig

S Land isch in 13 Verwaltigsbezirk glydert:

| Nummer | Verwaltigsbezirk | Houptschtadt | Flächi | **Iiwohnerzahl** |
| --- | --- | --- | --- | --- |
| 1 | Attika | Athen | 3.808 km² | 3.761.810 |
| 2 | Mittelgriecheland | Lamia | 15.549 km² | 605.329 |
| 3 | Zentralmakedonie | Thessaloniki | 18.811 km² | 1.871.952 |
| 4 | Kreta | Iraklion | 8.259 km² | 601.131 |
| 5 | Ostmakedonie und Thrakie | Kavala | 14.157 km² | 611.067 |
| 6 | Epirus | Ioannina | 9.203 km² | 353.820 |
| 7 | Ionischi Insle | Korfu | 2.307 km² | 212.984 |
| 8 | Nördligi Ägäis | Mytilini | 3.836 km² | 206.121 |
| 9 | Peloponnes | Kalamata | 15.490 km² | 638.942 |
| 10 | Südligi Ägäis | Ermoupoli | 5.286 km² | 302.686 |
| 11 | Thessalie | Larisa | 14.037 km² | 753.888 |
| 12 | Westgriecheland | Patras | 11.350 km² | 740.506 |
| 13 | Westmakedonie | Kozani | 9.451 km² | 301.522 |
| - | Berg Athos (Autonome) | Karyes | 390 km² | 2.262 |

D 13 Verwaltigsbezirch vo Griecheland.
## Gschicht

Griecheland isch scho vor 4000 Johr besydelt gsi. Sällemols sin d Hellene dört gsi und hän d Umgebig vom Atlantik bis zum Kaukasus erforscht. Im Mittelmeerruum, z Nordafrika und z Chleiasie hän d Grieche vyli neui Sydlige gründet; um s 5. Johrhundert vor Chrischtus umme hät s Stadtstaate ge, de gröscht devo isch Athen gsi. In d Gschicht ygange isch de Sieg über d Perser uss säller Zit. Nit lang denoch hän si de Großdeil vo de dörtmols bekannte Wält erobert.

146 vor Chrischtus isch Griecheland an d Römer gfalle. 330 noch Chrischtus hät de Kaiser Konstantin d Hauptstadt vom Riich uff Konstantinopel verlegt. Di Griechischi Sproch hät Yfluss uff d Christe gnoh.

1453 isch Griecheland an d Türke gfalle. Erscht vierhundert Johr druff hän d Grieche agfange, für ihri Unabhängigkeit z kämpfe. 1821 hän si dodemit agfange; 1828 hät e chleine Deil vom ehemolige Griecheland d Unabhängigkeit kriegt. 1915 ischs z Völkermord an de Pontosgrieche im Osmanisch Riich chuu. De letscht Deil vom hüttige Griecheland, d Dodekanes-Insle, hän d Türke noch em Zweite Wältchrieg zruckge mieße.

Im Zweite Wältchrieg hät Griecheland zwar gäge s Königriich Idalie gwunne, isch aber vo de Dütsche bsetzt worre. Uff de Wältchrieg isch e Bürgerkrieg gfolgt. Sit de Abschaffig vo de Monarchy 1975 isch Griecheland e Republik.

## Wirtschaft

Zämme mit de portugysische ghört die griechischi Wirtschaft züe de schwächste vo de EU. De Yfluss vo de Landwirtschaft prägt di griechischi Wirtschaft. S wird vor allem Tabak abaut, aber au Weize, Orange, Olive und Baumwulle. Zudem wird sit Afang 80er Erdöl gwunne. In de Industry sin Metall, Nahrigsmittel und chemischi Produkt di wichtigste Branche. De Dienschtleistigssektor macht näbe denne beide Sektore aber de gröscht Deil (2/3) vom BIP us. D Branche Tourismus bringt Griecheland vyli Ynahme; s chömme pro Johr ca. 12 Millione Touriste.

Vo de 4,94 Millione Erwerbstätige schaffe 3,2 Prozänt im Berych Landwirtschaft, 20,6 im Industry- und 76,3 Prozänt im Dienschtleistigssektor. 8,4 Prozent vo de Bevölcherig sin arbetslos, s Bruttoinlandprodukt isch (2007) 326,4 Milliarde US-Dollar hoch gsi.

* Klaus Bötig: *Griechenland: Festland und Peloponnes.* DuMont, Köln 1996, ISBN 3-7701-3456-7.
* Wolfgang Josing: *Griechenland: Festland.* Nelles Verlag, München 2004/2005, ISBN 3-88618-342-4.
* Cay Lienau: *Griechenland: Geographie eines Staates der europäischen Südperipherie.* Wissenschaftliche Länderkunden, Darmstadt 1989.
* Heinz A. Richter: *Griechenland im Zweiten Weltkrieg 1939–1941.* 2. erweiterte Auflage, Franz Philipp Rutzen, Ruhpolding 2010, 530 S., ISBN 978-3-447-06410-1
* Eberhard Rondholz: *Griechenland: Ein Länderporträt* Links Verlag, Berlin 2011, ISBN 978-3-86153-630-7
* Steven W. Sowards: *Moderne Geschichte des Balkans. Der Balkan im Zeitalter des Nationalismus.* BoD 2004, ISBN 3-8334-0977-0.
* Pavlos Tzermias: *Neugriechische Geschichte: eine Einführung.* Francke, Basel 1999.

## Weblink

 **Commons: Griecheland** – Sammlig vo Multimediadateie
* Website vom Premierminister vo de Hellenische Republik
* Website vom Parlament vo de Hellenische Republik
* Informatione, Reisefüerer und Bilder über alli Regione
* Landesinformationen über Griecheland

## Quelle